b'\n_START_ARTICLE_\nMatija Doljak\n_START_SECTION_\n\xc5\xbdivljenje in delo\n_START_PARAGRAPH_\nMatija Doljak, brat politika J. Doljaka, je bil dolgoletni \xc5\xbeupan v Solkanu, kjer je ustanovil \xc4\x8ditalnico in bil njen dosmrtni predsednik. Leta 1870 je bil izvoljen v gori\xc5\xa1ki de\xc5\xbeelni zbor kot zastopnik slovenskih veleposestnikov. Bil je \xc5\xa1e \xc4\x8dlan finan\xc4\x8dnega odseka (od 1870), zdravstvenega (od 1873), cenilne komisije, \xc5\xa1olskega sveta in cestnega odbora, predsednik politi\xc4\x8dnega dru\xc5\xa1tva So\xc4\x8de in dopisnik glasila So\xc4\x8da._NEWLINE_V politi\xc4\x8dno \xc5\xbeivljenje je vstopil leta 1868 kot \xc4\x8dlan pripravljalnega odbora za \xc5\xa1empaski tabor. Z govori je nastopil na taboru pri \xc5\xa0empasu in v Brdih (1869), kjer je razlagal korist in potrebo \xc5\xbeeleznice s Koro\xc5\xa1ke \xc4\x8drez Predel v Gorico.'